Μιλτιάδης Νεγρεπόντης

Ο Μιλτιάδης Νεγρεπόντης (1873 - 1951) ήταν Έλληνας πολιτικός και οικονομολόγος.

 Βιογραφικά στοιχεία 

Γεννήθηκε στη Μασσαλία και ήταν γιος του Μενελάου Νεγρεπόντη και της Ελένης Βαλλιάνου. Από την πλευρά του πατέρα του καταγόταν από παλιά οικογένεια της Χίου ενώ από την πλευρά της μητέρας του ήταν εγγονός του ευεργέτη Ανδρέα Βαλλιάνου. Σπούδασε νομικά στο Πανεπιστήμιο Αθηνών και στη Λειψία. Το 1914 διορίσθηκε πρόεδροςΒιογραφικό Νεγρεπόντη, από την ιστοσελίδα του ΣΕΓΑΣ της Επιτροπής αποκαταστάσεως προσφύγων στη Θεσσαλονίκη. Το 1941 διετέλεσε για λίγους μήνες διοικών σύμβουλοςΛίστα διοικητών της Τράπεζας της Ελλάδος , από την ιστοσελίδα της Τράπεζας της Ελλάδος της Τράπεζας της Ελλάδος.

Απεβίωσε το 1951. Ήταν παντρεμένος με την Maria Luders και είχε αποκτήσει μια κόρη την Ελένη Νεγρεπόντη, γνωστή και ως Άλκης Θρύλος.

 Ενασχόληση με τον αθλητισμό 

Ασχολήθηκε ενεργά με τον αθλητισμό. Υπήρξε ιδρυτικό μέλοςΙστορία Ομίλου Αντισφαίρισης Αθηνών , από την ιστοσελίδα του Ομίλου του Ομίλου Αντισφαίρισης Αθηνών, μέλος του Εθνικού Γ.Σ. από το 1903, μέλος της διοργανωτικής επιτροπής των Θερινών Ολυμπιακών Αγώνων του 1906, πρόεδρος της ελλανοδίκου επιτροπής των Παναιγύπτιων - Πανελλήνιων Αγώνων του 1910, μέλος της ελλανοδίκου επιτροπής και αλητάρχης του Πανελλήνιου πρωταθλήματος στίβου ανδρών του 1907, μέλος του δ.σ. του Ιππικού Ομίλου και της Φιλίππου Κοινωνίας καθώς και μέλος (1899 - 1905) & αντιπρόεδρος του δ.σ. του ΣΕΓΑΣ Ως πρόεδρος της Επιτροπής Ολυμπιακών Αγώνων (1918 - 1920) συνέβαλε καθοριστικά στην σύνταξη νομοθετημάτων σχετικά με τον ελληνικό αθλητισμό. Επίσης ασχολήθηκε ενεργά με την ποδηλασία και υπήρξε πρόεδροςΒιογραφικό Νεγρεπόντη, από την ιστοσελίδα tovivlio.gr του Ποδηλατικού Συλλόγου Αθηνών εκδίδοντας μάλιστα περιοδικό υπό τον τίτλο Ποδηλατική και Αθλητική Επιθεώρηση της Ανατολής. 

Επίσης είχε συμμετάσχει σε διεθνής αγώνες αντισφαίρισης τον Φεβρουάριο του 1899 όπου στο διπλό αντρών με συμπαίκτη τον Νικόλαο Πασπάτη είχαν δύο ήττες.

 Πολιτική σταδιοδρομία 

Το 1904 διορίστηκε νομάρχης Κεφαλληνίας. Το 1910 εξελέγη για πρώτη φορά βουλευτής Αττικής και συνέχισε να επανεκλέγεται μέχρι και το 1920. Κατά την περίοδο του Εθνικού Διχασμού υποστήριξε τον Ελευθέριο Βενιζέλο συμμετέχοντας μάλιστα ως υπουργός Οικονομικών στην Κυβέρνηση Εθνικής Αμύνης. Το ίδιο υπουργείο ανέλαβεΚυβέρνηση Ελευθερίου Βενιζέλου, από την Γενική Γραμματεία Κυβερνήσεως και στην κυβέρνηση Βενιζέλου (1917 - 1920).

 Συμμετοχή στον Α' Βαλκανικό Πόλεμο 
Στη διάρκεια του Α΄ Βαλκανικού Πολέμου στρατεύθηκε εθελοντικά, πήρε τον βαθμό του επιλοχία, και χρησιμοποιήθηκε ως οδηγός αυτοκινήτων στο μέτωπο της Ηπείρου.Βλ. Νίκος Δ. Καράμπελας (Επιμ.) 2002, Η Απελευθέρωση της Ηπείρου. Α΄ Βαλκανικός Πόλεμος (1912-1913).

 Παραπομπές 

Κατηγορία:Έλληνες υπουργοί Οικονομικών
Κατηγορία:Νομάρχες Κεφαλληνίας
Κατηγορία:Βουλευτές Αττικής
Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Οικογένεια Νεγρεπόντη
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Βενιζελισμός